stanford-oval/wikipedia huggingface dataset:
สมัยการบูรณะ
มรดกและประวัติศาสตร์นิพนธ์ > ประเด็นที่ "ล้มเหลว"

สมัยการบูรณะถูกกล่าวถึงโดยทั่วไปว่ามีความล้มเหลว แม้ว่าจะยังคงเป็นที่ถกเถียงอยู่ก็ตาม
สำนักดันนิงมองว่าความล้มเหลวเป็นสิ่งที่หลีกเลี่ยงไม่ได้ เพราะเกิดความรู้สึกว่าเป็นการแย่งสิทธิการลงคะแนนเสียงของคนผิวขาวทางใต้ซึ่งแนวทางดังกล่าวเป็นการทำลายคุณค่าของแนวคิดสาธารณรัฐนิยม
สำนักที่สองมองว่าสาเหตุที่ล้มเหลวคือการไร้ประสิทธิภาพของสมาชิกพรรครีพับลิกันทางเหนือในการรับประกันสิทธิทางการเมืองให้กับคนผิวดำ
สำนักที่สามตำหนิความล้มเหลวนี้ว่า เกิดจากการไม่ยอมมอบที่ดินให้แก่คนผิวดำเพื่อให้พวกเขาสามารถมีฐานเศรษฐกิจและอำนาจเป็นของตัวเอง
สำนักที่สี่มองว่า สาเหตุหลักของการที่สมัยการบูรณะล้มเหลว คือ การไร้ความสามารถของแต่ละรัฐในการปราบปรามความรุนแรงของคนผิวขาวในภาคใต้เมื่อพวกเขาพยายามทวงคืนผลประโยชน์ของคนผิวดำ เอตเชสัน (2009) ชี้ให้เห็นถึง "ความรุนแรงที่บดขยี้ความทะเยอทะยานของคนผิวดำและการที่คนผิวขาวทางเหนือทอดทิ้งต่อพวกรีพับลิกันทางตอนใต้" เอตเชสันเขียนไว้ว่าเป็นเรื่องยากที่จะเห็นสมัยการบูรณะ "จบลงด้วยความล้มเหลว" เอตเชสันกล่าวเสริมว่า "ดับเบิลยู. อี. บี. ดูบัวส์ ถ่ายทอดความล้มเหลวนั้นได้ดีใน Black Reconstruction in America(1935) ว่า "ทาสได้รับอิสรภาพ ได้ยืนอยู่ท่ามกลางแสงแดดชั่วขณะหนึ่ง จากนั้นกลับสู่สถานะทาสอีกครั้ง" "
นักประวัติศาสตร์คนอื่นเน้นย้ำถึงความล้มเหลวในการรวมกลุ่มสหภาพภาคใต้เข้ากับพรรครีพับลิกันอย่างเต็มตัว เดเร็ค ดับเบิลยู. ฟริสบี ชี้ให้เห็นถึง "ความล้มเหลวของสมัยการบูรณะในการประเมินความท้าทายของสหภาพนิยมทางใต้และการรวมชาวใต้ผู้ภักดีเหล่านี้เข้าในกลยุทธ์ซึ่งจะส่งผลดีต่อการสร้างสันติภาพ"
นักประวัติศาสตร์ ดอนัลด์ อาร์. ชัฟเฟอร์ ยืนยันว่าผลประโยชน์ของชาวอเมริกันเชื้อสายแอฟริกาในช่วงสมัยการบูรณะไม่ได้หายไปทั้งหมด การทำให้การแต่งงานและครอบครัวของคนอเมริกันเชื้อสายแอฟริกันถูกกฎหมายและการแยกตัวของคริสตจักรผิวดำจากนิกายของคนผิวขาวเป็นแหล่งพลังในยุคจิมโคร์ว สมัยการบูรณะไม่เคยถูกลืมเลือนในหมู่ชุมชนคนผิวดำ และยังคงเป็นแรงบันดาลใจของพวกเขา การเช่าที่ดินโดยแบ่งผลผลิตทำให้คนผิวดำมีอิสรภาพมากขึ้นเมื่อเทียบกับสมัยยังเป็นทาส
นักประวัติศาสตร์อีริค โฟเนอร์ ได้โต้แย้งว่า
สิ่งที่ยังคงแน่นอนคือสมัยการบูรณะนั้นล้มเหลว และสำหรับคนผิวดำแล้วสมัยการบูรณะถือเป็นภัยพิบัติร้ายแรง ซึ่งแม้แต่ความสำเร็จที่เกิดขึ้นก็ไม่อาจบดบังความร้ายแรงมหาศาลของมันได้
นักประวัติศาสตร์ แอนแน็ตต์ กอร์ดอน-รีดได้อธิบายในบทความเดือนตุลาคม ค.ศ. 2015 ในดิแอตแลนติก ถึงผลกระทบที่เกิดขึ้นหากสมัยการบูรณะไม่ล้มเหลว แต่ในปี 2014 นักประวัติศาสตร์ มาร์ก ซัมเมอร์โต้แย้งประเด็นคำถามเรื่อง "ความล้มเหลว" ว่าควรได้รับการพิจารณาจากมุมมองของเป้าหมายสงคราม ซึ่งในกรณีนั้น เขาโต้แย้งว่า
หากเรามองจุดประสงค์ของสมัยการบูรณะคือการทำให้แน่ใจว่าเป้าหมายหลักของสงครามจะได้รับการเติมเต็ม เป็นสหภาพที่ยึดติดกันตลอดไป เป็นภาคเหนือและใต้ที่สามารถทำงานร่วมกันได้ เป็นทาสที่ถูกกำจัดและการจำกัดความขัดแย้งระหว่างกลุ่มต่างๆ เป็นการกำจัดความกลัวในการโอ้อวดถึงอำนาจอธิปไตยของรัฐอย่างถาวร โดยมีกองกำลังติดอาวุธสนับสนุน หากเป็นเช่นนั้น สมัยการบูรณะก็จะดูเหมือนกับที่เป็นอยู่ในปัจจุบันและประสบความสำเร็จอย่างไม่น่าชื่นชมเท่าไร
มรดกและประวัติศาสตร์นิพนธ์ > การตีความทางประวัติศาสตร์

นักประวัติศาสตร์ถกเถียงกันมานานเกี่ยวกับมรดกของสมัยการบูรณะ โดยมีการตีความที่พัฒนาไปอย่างมีนัยสำคัญตลอดเวลา แนวทางศึกษาที่ทรงอิทธิพลและเป็นที่โต้แย้งมากที่สุดคือของสำนักดันนิง ซึ่งกล่าวถึงสมัยการบูรณะว่าเป็นการทดลองที่ผิดพลาด ซึ่งนำไปสู่การทุจริตและความวุ่นวายในสังคมที่แพร่หลาย มุมมองนี้ลดทอนประสบการณ์และความสำเร็จของชาวอเมริกันเชื้อสายแอฟริกันในช่วงสมัยการบูรณะ และทำให้เกิดคติชนเรื่องคนผิวขาวในภาคใต้ที่ตกเป็นเหยื่อ นักวิชาการร่วมสมัย รวมถึง ฮันนาห์ โรเซน ได้ท้าทายการตีความแบบนี้ด้วยการเน้นย้ำถึงศักยภาพในการเปลี่ยนแปลงของยุคนั้น และเน้นย้ำถึงความพยายามของพวกเสรีชนและพันธมิตรของพวกเขาในการสร้างสิทธิพลเมืองและความเท่าเทียมทางสังคม โรเซนโต้แย้งว่า การทำความเข้าใจสมัยการบูรณะต้องอาศัยการยอมรับทั้งความก้าวหน้าอันลึกซึ้งในความยุติธรรมทางเชื้อชาติและการตอบโต้เชิงระบบที่พยายามบ่อนทำลายความก้าวหน้าเหล่านี้ การเปลี่ยนแปลงการตีความทางประวัติศาสตร์นี้เน้นย้ำถึงความสำคัญของเรื่องเล่าที่ถูกต้องและครอบคลุม ซึ่งแสดงให้เห็นว่าความทรงจำของสาธารณะได้รับการหล่อหลอมโดยพลังทางการเมืองและวัฒนธรรมอย่างไร และเรื่องเล่าเหล่านี้ยังคงมีอิทธิพลต่อการอภิปรายร่วมสมัยเกี่ยวกับเชื้อชาติและความยุติธรรมอย่างไร
มรดกและประวัติศาสตร์นิพนธ์ > ในวัฒนธรรมสมัยนิยม

นักข่าว โจเอล แชนด์เลอร์ แฮร์ริส ซึ่งเขียนบทความภายใต้นามปากกา "โจ แฮร์ริส" เรื่อง รัฐธรรมนูญแอตแลนตา (ซึ่งส่วนใหญ่เป็นช่วงหลังสมัยการบูรณะ) พยายามส่งเสริมให้เกิดความปรองดองทางเชื้อชาติในช่วงปลายศตวรรษที่ 19 เขาสนับสนุนแนวคิดของเฮนรี ดับเบิลยู. แกรดีเรื่องภาคใต้ใหม่ในช่วงเวลาที่แกรดีตำรงตำแหน่งบรรณาธิการระหว่างปีค.ศ. 1880 ถึง 1889 แฮร์ริสเขียนบทบรรณาธิการมากมายโดยสนับสนุนให้ชาวใต้ยอมรับเงื่อนไขที่เปลี่ยนไปพร้อมกับยอมรับอิทธิพลบางอย่างจากภาคเหนือ แต่เขาเชื่อมั่นว่าการเปลี่ยนแปลงควรดำเนินต่อไปภายใต้อำนาจสูงสุดของคนผิวขาว
ในวรรณกรรมยอดนิยม นวนิยายสองเรื่องในช่วงต้นคริสต์ศตวรรษที่ 20 ของโทมัส ดิกสัน จูเนียร์ เรื่อง เดอะแลพเพิร์ดสปอร์ต-เรื่องราวว่าด้วยภาระของคนขาว-1865-1900 (ค.ศ. 1902) [The Leopard's Spots: A Romance of the White Man's Burden – 1865–1900] และเดอะแคลนส์แมน:อะฮิสทรีคัลโรแมนซ์ออฟเดอะคูคลักซ์แคลน [The Clansman: A Historical Romance of the Ku Klux Klan] (ค.ศ. 1905) นำเสนอการต่อต้านการบังคับขู่เข็ญที่ชาวเหนือและคนผิวดำกระทำต่อคนผิวขาว พร้อมทั้งยกย่องการกระทำของกลุ่มคูคลักซ์แคลน ดี. ดับเบิลยู. กริฟฟิทดัดแปลงเรื่อง เดอะแคลนส์แมน ของดิกสัน มาสร้างเป็นภาพยนตร์ต่อต้านพรรครีพับลิกันเรื่อง เดอะเบิร์ทออฟอะเนชั่น (ค.ศ. 1915) ซึ่งถือเป็นจุดเริ่มต้นของการก่อตั้งกลุ่มคูคลักซ์แคลนในศตวรรษที่ 20 นักเขียนคนอื่นๆ หลายคนได้ตีความให้เป็นเรื่องยวนใจเช่น เรื่องความเอื้อเฟื้อเผื่อแผ่ของระบบทาสและโลกของชนชั้นสูงชาวไร่ชาวนาก่อนเกิดสงครามกลางเมือง บรรจุในบันทึกความทรงจำและประวัติศาสตร์ในเชิงเรื่องที่ตีพิมพ์ในช่วงปลายศตวรรษที่ 19 และต้นศตวรรษที่ 20 สหพันธ์บุตรสาวแห่งสมาพันธรัฐก็ส่งเสริมงานเขียนทรงอิทธิพลในแนวนี้ที่เขียนโดยผู้หญิง
เรื่อง วิมานลอย (Gone with the Wind) เป็นนวนิยายที่สร้างความประทับใจมาอย่างยาวนานมาก โดยเป็นนวนิยายขายดีในปีค.ศ. 1936 ซึ่งทำให้ผู้แต่งคือ มาร์กาเร็ต มิตเชลล์ได้รับรางวัลพูลิตเซอร์ รวมถึงภาพยนตร์ฮอลลีวูดฟอร์มยักษ์ก็ใช้ชื่อเดียวกันซึ่งได้รับรางวัลเช่นกันในปี 1939 ในแต่ละบท ครึ่งหลังของเรื่องจะเน้นไปที่การบูรณะในแอตแลนตา หนังสือขายได้หลายล้านเล่มทั่วประเทศ และภาพยนตร์ยังถูกฉายซ้ำทางโทรทัศน์เป็นประจำ ในปีค.ศ. 2018 ภาพยนตร์เรื่องนี้ยังคงอยู่ในอันดับต้นๆ ของรายชื่อภาพยนตร์ที่ทำเงินสูงสุด โดยมีการปรับเพื่อรับกับภาวะลอยตัว สารานุกรม นิวจอร์เจียเอนไซโคลพีเดีย ได้ระบุว่า
ในทางการเมืองภาพยนตร์เรื่องนี้นำเสนอทัศนคติอนุรักษ์นิยมต่อรัฐจอร์เจียและภาคใต้ ในนวนิยายของเธอแม้ว่าจะมีความอคติต่อภาคใต้ แต่มิตเชลล์ก็แสดงให้เห็นถึงความตระหนักรู้ที่ชัดเจนเกี่ยวกับข้อบกพร่องของตัวละครและภูมิภาคที่อยู่ของพวกเขา ภาพยนตร์เรื่องนี้ลงลึกในเชิงวิเคราะห์น้อยกว่า โดยนำเสนอเรื่องราวจากมุมมองแบบภาคใต้เก่าอย่างชัดเจน ภาคใต้ถูกนำเสนอให้เป็นอารยธรรมที่ยิ่งใหญ่ การค้าทาสไม่เคยถูกตั้งคำถาม และความทุกข์ยากที่เกิดขึ้นแก่เสรีชนหลังสงครามกลางเมืองถูกโยนความผิดว่าเป็นผลจากการปลดปล่อยพวกเขาออกจากทาสเอง ฉากหนึ่งมีการเหยียดเชื้อชาติเทียบได้กับภาพยนตร์เรื่อง เดอะเบิร์ทออฟอะเนชั่น (ค.ศ. 1915) ของ ดี. ดับเบิลยู. กริฟฟิท โดยส่วนใหญ่แล้วจะแสดงภาพของสมัยการบูรณะในช่วงที่คนผิวขาวในภาคใต้ตกเป็นเหยื่อของทาสที่เป็นอิสระ ซึ่งคนเหล่านี้ก็ถูกพวกคาร์เพ็ทเบ็กเกอร์ทางเหนือเอารัดเอาเปรียบมาเช่นกัน
มรดกและประวัติศาสตร์นิพนธ์ > ด้านการศึกษา

สำนักดันนิงมีอิทธิพลอย่างมากต่องานวิจัยของคนผิวขาวในเรื่องสมัยการบูรณะช่วงศตวรรษที่ 20 งานศึกษาของคนผิวดำในเรื่องสมัยการบูรณะไม่ได้รับความสนใจโดยส่วนใหญ่จนกระทั่งมีขบวนการสิทธิพลเมืองในทศวรรษที่ 1950 และ 1960 แต่การตีความแบบเหยียดเชื้อชาติของสำนักดันนิงยังคงมีอยู่จนทุกวันนี้
นักประวัติศาสตร์ อีริค โฟเนอร์ กล่าวว่า "เพราะไม่มีช่วงเวลาใดในประวัติศาสตร์อเมริกาที่มีช่องว่างระหว่างความรู้ด้านวิชาการในปัจจุบันกับความเข้าใจประวัติศาสตร์โดยทั่วไปกว้างเท่าประวัติศาสตร์ยุคดังกล่าวนี้อีกแล้ว ซึ่งเมื่อพิจารณาสมัยการบูรณะจากการอ้างอิงในหนังสือพิมพ์ บทความ ภาพยนตร์ หนังสือยอดนิยมและอนุสรณ์สถานสาธารณะทั่วประเทศที่เกิดขึ้นไม่นานมานี้ ก็จะยังคงพบว่ายังมีร่องรอยของสำนักดันนิงอยู่"
จากรายงานเดือนมกราคม ค.ศ. 2022 ในบทความนิตยสารไทม์ ระบุว่า
ในมาตรฐานการศึกษาวิชาสังคมศึกษาในรัฐ 45 รัฐจากทั้งหมด 50 รัฐและเขตโคลัมเบีย มีการอภิปรายถึงสมัยการบูรณะอย่าง "อคติ" หรือ "ไม่กล่าวถึงเลย" จากการที่นักประวัติศาสตร์ได้ตรวจสอบถึงช่วงเวลาของสมัยดังกล่าวในมาตรฐานการศึกษาวิชาสังคมศึกษาระดับอนุบาลถึงมัธยมศึกษาสำหรับโรงเรียนรัฐบาลทั่วประเทศ รายงานจัดทำโดยซินเอดูเคชันโปรเจ็ค ซึ่งเป็นองค์กรไม่แสวงหาผลกำไรด้านการศึกษา โดยผู้เขียนงานศึกษาได้กล่าวว่าพวกเขากังวลว่าเด็กๆ ชาวอเมริกันจะเติบโตขึ้นมาโดยไม่ได้รับข้อมูลเกี่ยวกับช่วงเวลาสำคัญของประวัติศาสตร์ ซึ่งจะเป็นตัวช่วยอธิบายว่าเหตุใดความเท่าเทียมทางเชื้อชาติอย่างสมบูรณ์จึงยังคงไม่สำเร็จในปัจจุบัน
รายงานของซินเอดูเคชันโปรเจ็ค ชื่อ การลบล้างการต่อสู้เพื่ออิสรภาพของคนผิวดำ: มาตรฐานของรัฐล้มเหลวได้อย่างไร ในการสอนถึงความจริงเกี่ยวกับสมัยการบูรณะ, โดยเน้นย้ำความเชื่อมโยงทางประวัติศาสตร์กับสมัยการบูรณะที่อยู่รอบตัวเราปัจจุบัน และตรวจสอบจุดยืนของสมัยการบูรณะในมาตรฐานการเรียนวิชาสังคมศึกษาของรัฐต่างๆ ทั่วสหรัฐอเมริกาและอุปสรรคในการสอนประวัติศาสตร์สมัยการบูรณะที่มีประสิทธิผล จากบทความ เฟสซิงเซาท์ ที่มีชื่อว่า โรงเรียนในภาคใต้กำลังล้มเหลวในการสอนประวัติศาสตร์สมัยการบูรณะที่ถูกต้อง
รายงานระบุว่า "เราหวังว่ารัฐและเขตการศึกษาต่างๆ จะนำแนวทางเหล่านี้ไปใช้กับมาตรฐานการศึกษา หลักสูตร และการพัฒนาวิชาชีพของตนเอง โดยการทำเช่นนี้ รัฐและเขตการศึกษาต่างๆ จะสามารถสอนประวัติศาสตร์ที่แท้จริงของสมัยการบูรณะให้แก่นักเรียนได้ดีขึ้น ช่วยให้นักเรียนเข้าใจถึงความสำคัญ และเชื่อมโยงกับปัจจุบันได้ดีขึ้น นอกจากนี้ ยังจะเสริมพลังให้ครูสามารถให้การศึกษาแก่นักเรียนและตนเองเกี่ยวกับการศึกษาด้านสมัยการบูรณะที่กำลังดำเนินอยู่ได้"
ดูเพิ่ม

อุทยานประวัติศาสตร์แห่งชาติสมัยการบูรณะ
บรรณานุกรม > ประวัติศาสตร์นิพนธ์

Foner, Eric (2014). "Introduction to the 2014 Anniversary Edition". Reconstruction: America's Unfinished Revolution, 1863–18 (Updated ed.). ISBN 978-0062383235.
Ford, Lacy K., ed. A Companion to the Civil War and Reconstruction. Blackwell (2005) 518 pp.
Frantz, Edward O., ed. A Companion to the Reconstruction Presidents 1865–1881 (2014). 30 essays by scholars.
Parfait, Claire (2009). "Reconstruction Reconsidered: A Historiography of Reconstruction, from the Late Nineteenth Century to the 1960s". Études anglaises. 62 (4): 440–454. doi:10.3917/etan.624.0440 – โดยทาง Cairn Info.
Perman, Michael and Amy Murrell Taylor, eds. Major Problems in the Civil War and Reconstruction: Documents and Essays (2010)
Simpson, Brooks D. (2016). "Mission Impossible: Reconstruction Policy Reconsidered". The Journal of the Civil War Era. 6: 85–102. doi:10.1353/cwe.2016.0003. S2CID 155789816.
Smith, Stacey L. (November 3, 2016). "Beyond North and South: Putting the West in the Civil War and Reconstruction". The Journal of the Civil War Era. 6 (4): 566–591. doi:10.1353/cwe.2016.0073. S2CID 164313047.
Stalcup, Brenda, บ.ก. (1995). Reconstruction: Opposing Viewpoints. Greenhaven Press. Uses primary documents to present opposing viewpoints.
Stampp, Kenneth M.; Litwack, Leon M., บ.ก. (1969). Reconstruction: An Anthology of Revisionist Writings. Essays by scholars.
Weisberger, Bernard A. (1959). "The dark and bloody ground of Reconstruction historiography". Journal of Southern History. 25 (4): 427–447. doi:10.2307/2954450. JSTOR 2954450.
บรรณานุกรม > หนังสือรายปี

Appleton's American Annual Cyclopedia and Register of Important Events of the Year 1867 (highly detailed compendium of facts and primary sources; details on every U.S. state & the national government)
Appleton's American Annual Cyclopedia... for 1868 (1873)
Appleton's American Annual Cyclopedia... for 1869 (1869)
Appleton's American Annual Cyclopedia... for 1870 (1871)
Appleton's American Annual Cyclopedia... for 1872 (1873)
Appleton's American Annual Cyclopedia... for 1873 (1879)
Appleton's American Annual Cyclopedia... for 1875 (1876)
Appleton's American Annual Cyclopedia... for 1876 (1877)
Appleton's American Annual Cyclopedia... for 1877 (1878)
The American year-book and national register for 1869 (1869) online
รฐา โพธิ์งาม

| รฐา โพธิ์งาม |
| --- | --- |
รฐาใน พ.ศ. 2556
สารนิเทศภูมิหลัง
ชื่อเกิด: วีรวัลย์ โพธิ์งาม
เกิด: 19 พฤษภาคม พ.ศ. 2526 (41 ปี) กรุงเทพมหานคร ประเทศไทย
บิดา: สุบรรณ สิงห์ชานนท์
มารดา: น้อย โพธิ์งาม
ศิษย์เก่า: มหาวิทยาลัยกรุงเทพ
คู่สมรส: ตุลยเทพ เอื้อวิทยา (2564–ปัจจุบัน)
อาชีพ: นักแสดง นางแบบ นักร้อง ยูทูบเบอร์
ปีที่แสดง: พ.ศ. 2541–ปัจจุบัน
อาชีพทางดนตรี
ฉายา: ญาญ่าญิ๋ง
แนวเพลง: ป็อป อาร์แอนด์บี
ค่ายเพลง: จีเอ็มเอ็ม แกรมมี่ มิวสิกครีม
 นักดนตรี
รฐา โพธิ์งาม (เกิด 19 พฤษภาคม พ.ศ. 2526) นามเดิม วีรวัลย์ โพธิ์งาม ชื่อเล่น หญิง และเป็นที่รู้จักในอีกชื่อว่า ญาญ่าญิ๋ง เป็นนักร้องและนักแสดงชาวไทย เป็นบุตรสาวของน้อย โพธิ์งาม นักแสดงตลก มีผลงานอัลบั้มชุดแรกชื่อชุด ญา ญ่า ญิ๋ง (2542) และเป็นหนึ่งในสามที่ปรึกษาของรายการเดอะเฟซไทยแลนด์เมื่อ พ.ศ. 2557
ประวัติ

รฐา มีชื่อจริงแต่เดิมว่า วีรวัลย์ โพธิ์งาม เป็นบุตรสาวคนเดียวของน้อย โพธิ์งาม กับสุบรรณ สิงห์ชานนท์ มารดาเป็นนักแสดงตลก ส่วนบิดาเป็นพิธีกร และนักร้องในวงดนตรีของเพลิน พรหมแดน ก่อนรฐาเกิดสุบรรณได้พาน้อยไปไหว้พระพิฆเนศวรเพื่อขอพรให้ทั้งสองมีบุตรด้วยกันหลังคบหากันมาระยะหนึ่ง หลังคลอด บิดาของน้อยจึงได้ตั้งนามบุตรสาวนั้นว่า "วีรวัลย์" แต่ภายหลังบิดามารดาได้เลิกรากัน เธอจึงตกอยู่ในการดูแลของมารดา
เธอเป็นหลานของเทพ โพธิ์งาม นักแสดงตลก ซึ่งเป็นพี่ชายของมารดา
เธอเข้ารับการศึกษาระดับมัธยมศึกษาปีที่ 5 จากโรงเรียนเซนต์โยเซฟบางนา สำเร็จการศึกษาระดับมัธยมศึกษาปีที่ 6 จากโรงเรียนพระหฤทัยคอนแวนต์ ระดับอุดมศึกษา ปริญญาตรี คณะมนุษยศาสตร์ วิชาเอกภาษาอังกฤษ มหาวิทยาลัยกรุงเทพ ปริญญาโท คณะเศรษฐศาสตร์ ภาควิชาเศรษฐศาสตร์ธุรกิจ มหาวิทยาลัยกรุงเทพ จากนั้นได้ไปศึกษาด้านภาษาอังกฤษที่ประเทศออสเตรเลีย ในระยะเวลาหนึ่งปี และวิทยาลัยการแพทย์บูรณาการ สาขาวิชาวิทยาการชะลอวัยและฟื้นฟูสุขภาพ มหาวิทยาลัยธุรกิจบัณฑิตย์ ซึ่งกำลังศึกษาอยู่ ณ ขณะนี้ โดยเป็นปริญญาโทใบที่สองของเธอ
หลังเข้าวงการพักหนึ่ง เธอเปลี่ยนชื่อจริงจาก "วีรวัลย์" และชื่อในวงการว่า "ญาญ่าญิ๋ง" เป็น "รฐา" จากการทายทักของหมอดู
รฐา ได้จดทะเบียนสมรสกับ ตุลยเทพ เอื้อวิทยา เมื่อเดือนพฤษภาคม 2564 และ ได้จัดงานฉลองมงคลสมรสกัน เมื่อวันที่ 19 พฤษภาคม พ.ศ. 2565
จุดยืนทางการเมือง

รฐาสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
ผลงานเพลง > อัลบั้มเดี่ยว

| ปี พ> ศ. | ชื่ออัลบั้ม | ชื่อเพลงในอัลบั้ม | หมายเหตุ |
| --- | --- | --- | --- |
| 13 พ.ค. 2542 | ญา ญ่า ญิ๋ง | รายชื่อเพลง อีรุงตุงนัง *  พูดไม่ออก *  คำธรรมดา *  ไม่ง่ายเลย *  รักที่ยังอยู่  ไปไม่เป็น  เท่านั้น  อ๊ะ!  นิทานของพ่อ  พักร้อน  เพราะรักของเธอ  | อัลบั้มแรก |
| 20 เม.ย. 2544 | Jeedd! (จี๊ดด!) | รายชื่อเพลง เจ็บนิด...นิด *  โยกไป...ย้ายมา *  พี่ชาย(ที่ไม่แสนดี) *  อ่ะนะ  รออีกนิด  คิดไปเอง  โดน  หรือมีใคร..ห่วงใยเธอ  อยู่ดีดี..ไม่ว่าดี  เธอคนเดียว  แป๊บ  เจ็บหนุก..หนุก(remix)  โยก โยก โยก โอ้ย(remix)  | อัลบั้มที่ 2 |
| 25 ก.พ. 2546 | ขอโทษนะคะ ขอโทษ | รายชื่อเพลง ขอโทษนะคะ ขอโทษ *  เอน นอน หลับ  ส่วนเกิน *  หายใจไม่เหมือนเก่า *  นอย นอย  ช้ำทุกเช้า  รักมีเวทมนตร์ *  ฉันไม่เปลี่ยน  วีรวัลย์  บวกลบก็อุ่นใจ  อยากให้รู้ว่าเหงา  บ่นจริงนะ  | อัลบั้มที่ 3 (อัลบั้มเดี่ยวสุดท้าย) |
ผลงานเพลง > เพลงประกอบละคร

อัลบั้มพิเศษ ฝากดินกลิ่นดาว ชุด 1 (2547)
อัลบั้มพิเศษ ฝากดินกลิ่นดาว ชุด 2 (2547)
เพลง เข้ามาใกล้ๆ ประกอบละคร ตลาดน้ำดำเนินฯ...รัก (2548)
เพลง ของรักของหวง ประกอบละคร ต้มยำลำซิ่ง (2555)
เพลง รักแท้ไม่มีจริง ประกอบละคร The Sixth Sense สื่อรักสัมผัสหัวใจ (2555)
เพลง เพลงที่เขียนไม่จบ ประกอบภาพยนตร์ จิตสัมผัส 3D (2556)
เพลง เก็บด้วยน้ำตา ประกอบละครซีรีส์ เลือดมังกร ตอน หงส์ (2557)
เพลง เถียนมีมี่ ประกอบละคร เถียนมีมี่ รักเธอชั่วนิรันดร์ (2559)
เพลง Themoon represent my heart (พระจันทร์แทนใจฉัน) ประกอบละคร เถียนมีมี่รักเธอชั่วนิรันดร์ (2559)
ผลงานเพลง > ซิงเกิล

เพลง เด้งเด้งเด้ง (พ.ศ. 2556)
เพลง อย่าแผ่ว (featuring ดีเจมะตูม / พ.ศ. 2560)
เพลง อยากสวย (ต้นฉบับ แอม เสาวลักษณ์ / พ.ศ. 2560)
เพลง ไม่อยากเป็นแบบนี้ (พ.ศ. 2561)
ผลงานเพลง > คอนเสิร์ต

พ.ศ. 2542 คอนเสิร์ต พลังแผ่นดิน
พ.ศ. 2544 คอนเสิร์ต Greet Toom Boom concert
พ.ศ. 2545 มหกรรมคอนเสิร์ตถูกใจคนไทย
พ.ศ. 2555 คอนเสิร์ต GOT SHOW ตอน เพชรตัดเพชร แขกรับเชิญ ร่วมกับ รัชนก ศรีโลพันธุ์, เอิร์น สุรัตน์ติกานต์, ต่าย อรทัย, ตั๊กแตน ชลดา, ดาวใจ ไพจิตร, อาภาพร นครสวรรค์, บำเรอ ผ่องอินทรีย์, เห็ดเผาะ เชิญยิ้ม, หนูเล็ก ก่อนบ่าย, โซเฟีย ลา
พ.ศ. 2556 คอนเสิร์ต Grammy Happy Face-tival ตอน Party Reunion
พ.ศ. 2560 คอนเสิร์ต เทยแฟร์เฟสติวัลคาร์นิวัลแห่แหนประจำปี 2559 ตอน เทยแฟร์ แม่ครองเมือง แขกรับเชิญร่วมกับ แคทรียา อิงลิช และ ไชน่าดอลล์
พ.ศ. 2561 คอนเสิร์ต GREEN CONCERT #21 : DANCE FEVER
พ.ศ. 2565 คอนเสิร์ต Cassette Festival 2
พ.ศ. 2566 แกรมมี่ อาร์เอส ทูเคเซเลเบรชัน คอนเสิร์ต
ผลงานการแสดง > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2542 | ระเบิดเถิดเทิง  | หญิง (รับเชิญ) | ช่อง 5 |
| 2547 | ฝากดินกลิ่นดาว  | บัวไร (คู่กับ สราวุธ มาตรทอง) | ช่อง 3 |
| 2555 | ต้มยำลำซิ่ง | ฟ้าใส ใจสะออน | ช่อง 3 |
| 2555 | The Sixth Sense สื่อรักสัมผัสหัวใจ  | มนต์ลดา (ใบหม่อน) / วาโย | ช่อง 3 |
| 2555 | แรงเงา | ไสวรินทร์ (รับเชิญ) | ช่อง 3 |
| 2556 | ดาวเกี้ยวเดือน | อรอุมา | ช่อง 3 |
| 2556 | ภาพอาถรรพณ์ | เกษลดา / เกด | ช่อง 5 |
| 2556 | My Melody 360 องศารัก  | โรส | ช่อง 9 |
| 2556 | คาราบาว เดอะซีรีส์  | น้ำเพชร | ช่อง 9 |
| 2558 | เสือ (เลือดมังกร) | หยกมณี (เจ๊หยก) | ช่อง 3 |
| 2558 | สิงห์ (เลือดมังกร) | หยกมณี (เจ๊หยก) | ช่อง 3 |
| 2558 | กระทิง (เลือดมังกร) | หยกมณี (เจ๊หยก) | ช่อง 3 |
| 2558 | แรด (เลือดมังกร) | หยกมณี (เจ๊หยก) | ช่อง 3 |
| 2558 | หงส์ (เลือดมังกร) | หยกมณี (เจ๊หยก) | ช่อง 3 |
| 2558 | สุดแค้นแสนรัก | สุดารัตน์ | ช่อง 3 |
| 2559 | กำไลมาศ | ล้อมเพชร / สวิตา (วิ) | ช่อง 3 |
| 2559 | เสือ ชะนี เก้ง  | อภิศรา เวชบุล (ออย) | ช่องวัน 31 |
| 2559 | เถียนมีมี่ รักเธอชั่วนิรันดร์ | ถิงถิง | True4U |
| 2560 | ตะวันยอแสง | พริ้มเพรา | ช่อง 3 |
| 2560 | เสือ ชะนี เก้ง ซีซั่น 2  | อภิศรา เวชบุล (ออย) | ช่องวัน 31 |
| 2560 | ศรีอโยธยา | เจ้าจอมราตรี | True4U |
| 2561 | เสือ ชะนี เก้ง 2018 | อภิศรา เวชบุล (ออย) | ช่องวัน 31 |
| 2561 | Club Friday The Series 9 รักครั้งหนึ่ง ที่ไม่ถึงตาย (ตอน รักที่ไม่มีจริง) | มัด | จีเอ็มเอ็ม 25 |
| 2561 | มีเพียงรัก Secret Moon | เจนรวี | ช่อง 3 |
| 2561 | เสือ ชะนี เก้ง Freshy เปิดตำนานแก๊ง 3 ทหารเสือ | อภิศรา เวชบุล (ออย) | ช่องวัน 31 |
| 2562 | เสือ ชะนี เก้ง 2019  | อภิศรา เวชบุล (ออย) | ช่องวัน 31 |
| 2562 | ของขวัญเพื่อคนที่คุณเกลียด | ครูขิม | ช่องวัน 31 |
| 2563 | เสือ ชะนี เก้ง 2020  | อภิศรา เวชบุล (ออย) | ช่องวัน 31 |
| 2563 | ไฟสิ้นเชื้อ | วิชุดา | จีเอ็มเอ็ม 25 |
| 2563 | คดีรักข้ามภพ | ไฮโซมัดหมี่ (รับเชิญ) | ช่องวัน 31 |
| 2564 | เสือ ชะนี เก้ง 2021  | อภิศรา เวชบุล (ออย) | ช่องวัน 31 |
| 2565 | Drag,I Love You นางฟ้าคาบาเรต์ | ลูซี่ | จีเอ็มเอ็ม 25 |
| 2565 | มามี้ที่รัก Mommy,I Love You | สรินตา (หลิน) | ช่อง 3 เอชดี |
| 2565 | คุณชาย | ไช่เสี่ยวถง | ช่องวัน 31 |
| 2565 | Club Friday The Series Love & Belief ความรักกับความเชื่อ (ตอน คำสาบาน) | พัดชา (พัด) | ช่องวัน 31 |
| 2566 | ร้อยเล่มเกมส์ออฟฟิศ | ดวงเดือน | แอมะซอนไพรม์วิดีโอ ช่อง 3 เอชดี |
| 2567 | ฆาตกรรม เดอะ มิวสิคัล | ขวัญฤทัย | โมโนแมกซ์ |
| 2568 | เรือนโชนแสง | เดือน | ช่องวัน 31 |
| 2568 | สลักรักในแสงจันทร์ |  | ช่องวัน 31 |
| 2568 | สายรักสายเลือด | นวลจันทร์ | ช่อง 3 |
ผลงานการแสดง > ละครเฉลิมพระเกียรติ

| ปี | ชื่อเรื่อง | รับบท | หมายเหตุ |
| --- | --- | --- | --- |
| 2560 | ค่าของแผ่นดิน เรื่อง ชายขอบ | พิม |  |
ผลงานการแสดง > ละครเวที

| ปี | ชื่อเรื่อง | รับบท |
| --- | --- | --- |
| 2550 | ฟ้าจรดทราย เดอะมิวสิคัล | แคชฟียา |
| 2555 | แม่เบี้ย เดอะมิวสิคัล | เมขลา |
| 2558 | วันสละโสด กับโจทก์เก่าๆ | พราว |
| 2562 | สัตว์มนุษย์ | หญิง รฐา โพธิ์งาม |
ผลงานการแสดง > ภาพยนตร์

| ปี | ชื่อเรื่อง | รับบท |
| --- | --- | --- |
| 2555 | จันดารา ปฐมบท | บุญเลื่อง (บี๋) |
| 2555 | แฮปปีแฟมิลี (Happy Family) | ญิ๋ง |
| 2556 | จันดารา ปัจฉิมบท | บุญเลื่อง |
| 2556 | รับคำท้าจากพระเจ้า (Only God Forgives) | ใหม่ |
| 2556 | นางฟ้า | รุ้ง |
| 2556 | จิตสัมผัส 3D | จุ๋ม |
| 2556 | ต้มยำกุ้ง 2 3D | ทเวนตี้ |
| 2557 | ลูแปง ยอดโจรกรรมอัจฉริยะ | Miss V |
| 2557 | Ghost Coin เกมปลุกผี | บัว |
| 2559 | Mechanic: Resurrection | Courier/Renee Tran |
| 2562 | Sisters กระสือสยาม | ราตรี (นางพญากระสือ) |
| 2567-2568 | วันนี้ถดูฝนห้องสุดท้าย แดนไม้ | เลย/ดั้ม |
ผลงานการแสดง > YouTube

พ.ศ. 2561 : The Couple: Ep.1 [1/5] Paris to Berlin ทางช่อง YouTube:The Couple YT
ผลงานการแสดง > อื่น ๆ

ผู้ให้คำแนะนำในรายการ แดนซ์ยัวร์แฟตออฟ เต้น..เปลี่ยนชีวิต (ซีซั่น 1 • 2)
พากย์เสียงมาเลฟิเซนต์ จากภาพยนตร์เรื่อง มาเลฟิเซนต์ กำเนิดนางฟ้าปีศาจ (2557)
เป็นเมนเทอร์ รายการ เดอะเฟซไทยแลนด์ ซีซั่น 1พากย์เสียงมาเลฟิเซนต์ จากภาพยนตร์เรื่อง มาเลฟิเซนต์ กำเนิดนางฟ้าปีศาจ (2557)
แสดงซีรีส์ Sweden เรื่อง Farang โดยรับบทเป็น Pranee (2560)
เข้าร่วมเป็น 1 ใน 32 หน้ากากของรายการ THE MASK SINGER Thailand ซีซั่น 2 ในนามของหน้ากากหมูทอง เปิดตัวกับเพลง Skyfall แข่งในคู่ที่ 3 ของกรุ๊ป A โดยแพ้ให้กับหน้ากาก   ซาลาเปา
รางวัลที่ได้รับ

| ปี  | เพลง  | ศิลปิน  |
| --- | --- | --- |
| 2557  | พูดทำไม  | ภพธร สุนทรญาณกิจ  |

| ปี | รายการประกาศรางวัล | รางวัล | ผลงาน | ผลรางวัล |
| --- | --- | --- | --- | --- |
| 2542-2543 |  | รางวัลนักร้องดีเด่นเพื่อเยาวชน ฝ่ายหญิง |  |  |
| 2544 |  | เยาวชนดีเด่น สาขาคุณธรรมและจริยธรรม |  |  |
| 2545 | ท็อปอวอร์ด 2002 | เยาวชนนักร้องกลุ่มยอดเยี่ยม | 2002 ราตรี | เสนอชื่อเข้าชิง |
| 2547 |  | สถานีโทรทัศน์ นครโฮจิมินห์ ประเทศเวียดนาม ให้เป็นตัวแทนศิลปินไทยเพื่อทำหน้าที่ทูตทางวัฒนธรรมดนตรี |  |  |
| 2555 | ท็อปอวอร์ด 2012 | ดาวรุ่งหญิงยอดเยี่ยม สาขาภาพยนตร์ | จันดารา ปฐมบท | ชนะ |
| 2555 | รางวัลสมาคมผู้สื่อข่าวบันเทิงแห่งประเทศไทย | ตุ๊กตาเงินดาวรุ่งดีเด่น สาขารางวัลพิเศษ | จันดารา ปฐมบท | เสนอชื่อเข้าชิง |
| 2556 | รางวัลภาพยนตร์แห่งชาติ สุพรรณหงส์ ครั้งที่ 23 | ผู้แสดงสมทบหญิงยอดเยี่ยม สาขาภาพยนตร์ | นางฟ้า | เสนอชื่อเข้าชิง |
| 2556 | เกิด อวอร์ด ครั้งที่ 2 | เกิดอวอร์ดแห่งปี | - | เสนอชื่อเข้าชิง |
| 2556 | สยามดารา สตาร์ส อวอร์ดส์ 2013 | นักแสดงนำหญิงยอดเยี่ยม  สาขาภาพยนตร์ | จันดารา ปัจฉิมบท | เสนอชื่อเข้าชิง |
แหล่งข้อมูลอื่น

รฐา โพธิ์งาม ที่อินสตาแกรม
รฐา โพธิ์งาม ที่ติ๊กต็อก
รฐา โพธิ์งาม ที่x
| ด ค กเดอะเฟซไทยแลนด์ |
| --- | --- |
ซีซัน:  1  2  3  4  5 
มาสเตอร์ เมนเทอร์:  อารยา อินทรา (5)  พลพัฒน์ อัศวะประภา (5)  อจิรภา ไมซิงเกอร์ (5) 
เมนเทอร์:  เมทินี กิ่งโพยม (1–4)  เฌอมาลย์ บุญยศักดิ์ (1,4)  รฐา โพธิ์งาม (1)  น้ำทิพย์ จงรัชตวิบูลย์ (2–4)  คริส หอวัง (2–4)  มาช่า วัฒนพานิช (3)  ซอนย่า คูลลิ่ง (4)  ศรีริต้า เจนเซ่น (4)  โทนี่ รากแก่น (5)  มารีญา พูลเลิศลาภ (5)  วิรายา ภัทรโชคชัย (5)  อนุสิทธิ แสงนิ่มนวล (5) 
พิธีกร:  อัษฎา พานิชกุล (1)  ชานนท์ อักขระชาตะ (2–4)  อองตวน ปินโต (5) 
ผู้ชนะ:  อจิรภา ไมซิงเกอร์ (1)  กันติชา ชุมมะ (2)  ณัฐธยาน์ บุญชมไพศาล (3)  วิรายา ภัทรโชคชัย (4)  กุลชญา ตันศิริ (5) 
ผู้เข้าแข่งขันอื่น:  แอนโทเนีย โพซิ้ว  คารีสา สปริงเก็ตต์  ชญดา วิสุทธิปราณี  อารยะ ศุภฤกษ์  วรรณปิยะ ออมสินนพกุล  กิระนา จัสมิน ชูว์เทอร์  มาเรีย เฮิร์ชเลอร์  เทีย ทวีพาณิชย์พันธุ์  นัตยา ทองเสน  อาเธอร์ อภิชาติ กานโยซ์  ณิชาต์ เลิศพิทักษ์สินชัย [en] 
หน้าที่เกี่ยวข้อง:  เดอะเฟซ  เดอะเฟซไทยแลนด์  เดอะเฟซเมนไทยแลนด์